Kristian Prinsloo vandag begrawe | Maroela Media
Kristian Prinsloo (12), die skoolseun wat in April deur 'n leeumannetjie aangeval is, word vandag begrawe.
Kristian word vandag ter aarde bestel en die gedenkdiens word uit die Lewende Woord Centurion-gemeente gedoen.
Sy pa, Herman, het op Facebook geskryf: "Hemelse Vader. Vandag wil Adri en ek bid vir krag, vrede en vertroosting, nie net vir onsself nie, maar vir Marie Strydom, Cor & Alet Vos en hulle gesin, al ons familie, al ons vriende en ons nuwe elektroniese familie. Here, op hierdie dag van hartseer waar ons Kristian se liggaam tot ruste gaan lê, dat U ons harte ook sal vul met vreugde, want ons weet ons geliefde seun is by U. Here, laat hierdie dag 'n viering wees van 'n lewe te midde van die hartseer. Here, dankie vir u genade, krag, vertroosting, vrede, liefde en vreugde wat U in oorvloed oor ons giet. Here, ons dra hierdie dag aan U op en laat dit in u Almagtige hande en vra dat U hierdie dag en almal wat saam met ons is, sal seën. Amen."
Kristian het onlangs sy 12de verjaardag in die Mediclinic Muelmed in Arcadia, Pretoria, deurgebring waar hy behandel is sedert die voorval op 8 April. Hy was sedert die leeuaanval in 'n koma en het ook bronchitis opgedoen.
Kristian Prinsloo leeu aanval
My hart is so seer, dink aan julle as ouers, dis niks lekkers om 'n mens se kind aan die dood aftestaan nie…..my hart huil saam julle, sterkte vorentoe……Net God kan julle krag gee.
RUS SAGGIES KRISTIAN
As 'n vrou wat self nie 'n kindjie kon hê nie, breek my hart in 'n miljoen stukke vir hierdie ouers!! Hoe moeilik die pad ookal vorentoe – hulle sál krag ontvang!!!!
Woorde is min maar weet asseblief ons dink aan julle. Mag julle al die krag, vertroosting en berusting kry van ons Hemelse Vader! Baie liefde en sterkte.
Dit is so hartseer. My tweede seuntjie sou 19 April 22 jaar oud gewees het en al die wat sou en wat as hou nooit op nie.